પાણીપૂરી ભાઈબહેનના પવિત્ર સંબંધનું પ્રતીક છે. કેમ ભૂલી ગયા પેલા સંવાદો? ભૈયા થોડા સ્પાઇસી કરના, ભૈયા એક મસાલાવાલી એક્સ્ટ્રા દેના, ભૈયા એક કોરી પૂરી દેના. સામે પેલો ભૈયો પણ ‘બસ કર બહેના અબ તો ઘર જા’ એવું કહ્યા વિના બહેનની બધી જ માગણી પૂરી કરે છે. પણ હવે આ દૃશ્યો ફ્લેશબેકમાં જ જોવા પડે એવા સંજોગો આકાર લઈ રહ્યા છે. સરકારનું કહેવું છે કે પાણીપૂરીવાળા પાણીમાં ભળતુંસળતું ભેળવીને લોકોને ભોળવે છે. પૈસા માટે એવું કહેવાય છે કે પૈસા તો હાથનો મેલ છે. આ ઉક્તિને બે પાંદડે થયેલા પાણીપૂરીવાળાઓએ ખરેખર સાકાર કરી બતાવી છે. પણ હવે પાણીપૂરી પર પ્રતિબંધની વાતોએ બધો ખેલ બગાડી નાખ્યો છે.